九龍城寨|古天樂戲中被蔡思韵掌摑 成晚耳鳴︰成套戲最好打係佢
改編自余兒原著小說《九龍城寨》,司徒劍僑漫畫風格的動作電影《九龍城寨之圍城》,由鄭保瑞導演,葉偉信、莊澄監製,古天樂、洪金寶、任賢齊、林峯、劉俊謙、胡子彤、張文傑演出,將於5月1日公映,電影於今日(25/4)舉行首映禮。在台上,各人都分享自己的拍攝感受,其中有份參與的蔡思韵,因角色需要,要怒摑古天樂一巴,事後古生在台上也「大讚」對方︰「成套戲打得最好係蔡思韵啦!」
蔡思韵在台上表示,雖然這一幕是按劇本需要,大力摑對方一下,但直至今日見到古生,她都有種不敢面的感受。「因為在戲中我需要很大的情緒,那一巴必需要用真力,後來見到古生需要冰敷,好對唔住!對唔住!但無辦法,嗌咗Action我就必需要用真力。」連隨又向古生再講︰「唔好意思。」至於主持最到蔡思韵一共拍了多少Take,她一臉尷尬表示不好意思講。
後來到古生上台接受訪問,問到戲中哪位演員最好打?古生突然一臉嚴肅︰「應該成套戲打得最好係蔡思韵啦!」引得全場大笑,古生再出招,裝出一副不滿表情望住蔡思韵續說︰「你自己拍咗幾多個Take吖?我等到個Take時,隻耳仔係聽唔到嘢,Vee Vee聲,所以最出色係佢,打咗成晚。」
其實古生都係講笑,事後接受傳媒訪問時,指當日應該打了七、八巴左右。「第一巴已經進入休克狀態,第二、三、四巴全部都冇晒反應,事後要用冰敷,因為我拍完呢幕,仲有其他戲份未拍,嗰巴真係好大力,我驚會臉腫,甚至有個掌印喺度要補粉,最慘隻耳仔Vee Vee聲聽唔到嘢。其實係我叫佢大力真打,因為我驚假,出盡力打,場戲好睇最緊要。」
至於花了3億打造的城寨場景,古生記得當日入到場景時,係嘩嘩聲!「覺得好貴呀,要花好多錢搭,但搭得好真好似,我自己都未去過真嘅城寨,但透過呢個景好似置身其中,感受到生活係點,點樣不見天日。當中的電線同喉管錯綜複雜,我都係第一次見。」